ઘાટકોપર-વેસ્ટમાં LBS માર્ગથી જાગૃતિનગર મેટ્રો સ્ટેશન તરફ જતો ન્યુ માણેકલાલ એસ્ટેટનો પેવર બ્લૉક્સવાળો રોડ કથળી ગયો છે જેથી અહીં રાહદારીઓના કે વાહનચાલકોના વધુપડતા અકસ્માતો થાય છે. લાંબા સમયથી BMC અથવા રાજકારણીઓ દ્વારા રોડની કથળેલી સ્થિતિ પર જરાય ધ્યાન આપવામાં નથી આવ્યું જેને લીધે વાહનચાલકો માટે આ રોડ જોખમી સાબિત થયો છે તેમ જ જાગૃતિનગર મેટ્રો સ્ટેશનથી લઈને LBS માર્ગ તરફની ફુટપાથ રાહદારીઓ માટે અનુપયોગી બની છે. આ રોડની ફુટપાથ પર ક્યાંક બાઇકો પાર્ક થતી હોય છે તો ક્યાંક ગેરકાયદે ઝૂંપડી બનાવેલી છે જેથી રાહદારીઓને રસ્તા પરથી ચાલવું પડે છે.